కోచి : ఎన్ని విమర్శలున్నా పీకల్లోతు అప్పుల్లో కూరుకుపోయిన కంపెనీలను ఆదుకోవడం ప్రభుత్వ బాధ్యతని ప్రధాన ఆర్థిక సలహాదారు (సిఈ) అరవింద్ సుబ్రమణియన్ స్పష్టం చేశారు. ఫెడరల్ బ్యాంక్ నిర్వహించిన ఒక సదస్సులో సుబ్రమణియన్ ఈ విషయం చెప్పారు. ‘ప్రజలు పొరపాట్లు చేస్తుంటారు. అందులో కొన్ని పొరపాట్లను క్షమించి వదిలేయాలి. పెట్టుబడిదారీ వ్యవస్థ అప్పుల మీదే నడుస్తుంది. కాబట్టి ఇలాంటి అప్పులను మనం మాఫీ చేయగలగాలి’ అన్నారు. ప్రభు త్వ నిర్వహణలోని బ్యాంకుల (పిఎ్సబి) మొండి బకాయిలు (ఎన్పిఎ) రూ.7 లక్షల కోట్లు దాటి పోయాయని విమర్శలు వస్తున్న తరుణంలో, సిఈ ఈ వ్యాఖ్యలు చేయడం విశేషం. అవినీతి, ఆశ్రిత పెట్టుబడిదారీ విధానమని విమర్శలు వచ్చినా పీకల్లోతు అప్పుల్లో మునిగిన కంపెనీలను ఆదుకోక తప్పదని సుబ్రమణియన్ స్పష్టం చేశారు.కంపెనీల నుంచి బ్యాంకులకు రావలసిన మొండి బకాయిలు, ఒత్తిడిలో ఉన్న అప్పుల నిర్వహణ కోసం ‘జాతీయ బాడ్ బ్యాంక్’ ఏర్పాటు చేయాలన్న ప్రతిపాదనకూ సిఈ సుబ్రమణియన్ మద్దతు పలికారు. దీనివల్ల బ్యాంకుల బ్యాలెన్స్ షీట్లపై ఒత్తిడి తగ్గి పరపతి వితరణ ఊపందుకుంటుందన్నారు. ఈ బ్యాంకు ద్వారా ప్రమోటర్లు, మేనేజ్మెంట్ మార్పు ద్వారా కొన్ని కంపెనీలను పునరుద్ధరించే అవకాశం ఉంటుందన్నారు. ఆ అవకాశమూ లేని కంపెనీలను మూసివేసి వాటి అప్పులను రద్దు చేయడం ఒక్కటే మార్గమన్నారు.
kochi : enni vimarsalunna peekallothu appullo kuurukupooyina companylanu aadukovadam prabhutva baadhyatani pradhaana aardhika salahaadaaru (siiee) aravind subramanian spashtam chesaru. federal bank nirvahinchina oka sadassulo subramanian ee vishayam cheppaaru. ‘prajalu porapaatlu chestuntaaru. andulo konni porapaatlanu kshaminchi vadileyaali. pettubadidaarii vyavastha appula meede nadustundi. kabatti ilanti appulanu manam maffey cheyagalagaali’ annaru. prabhu twa nirvahanalooni byaankula (psb) mondi bakaayilu (npm) roo.7 lakshala kotlu daati poyayani vimarsalu vastunna tarunamlo, siiee ee vyaakhyalu cheyadam visesham. avineeti, aashrita pettubadidaarii vidhaanamani vimarsalu vachina peekallothu appullo munigina companylanu aadukoka tappadani subramanian spashtam chesaru.companyla nunchi byaankulaku raavalasina mondi bakaayilu, ottidilo unna appula nirvahana kosam ‘jaateeya bad bank’ erpaatu cheyalanna pratipaadanakuu siiee subramanian maddatu palikaaru. deenivalla byaankula ballens sheetlapai ottidi taggi parapati vitarana oopandukuntundannaaru. ee byaanku dwara pramotarlu, management maarpu dwara konni companylanu punaruddharinche avakaasam untundannaaru. aa avakaasamuu laeni companylanu moosivesi vaati appulanu raddu cheyadam okkate maargamannaaru.